
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 743 

20 Ιουνίου 2006 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


Δάνεια για κεφάλαια κίνησης και λοιπές πιστωτικές 

διευκολύνσεις σε επιχειρήσεις του Ν.Έβρου 1 

Κατάργηση σχολικών μονάδων Δευτεροβάθμιας 
Εκπαίδευσης. 2 


Έγκριση υπερωριακής απασχόλησης με αμοιβή, κατά 
τις απογευματινές και νυχτερινές ώρες, καθώς και 
τις Κυριακές και εξαιρέσιμες ημέρες του προσω¬ 
πικού που υπηρετεί στο γραφείο του Υπουργού 
Απασχόλησης και Κοινωνικής Προστασίας, για το 
χρονικό διάστημα από 1.5.2006 μέχρι 31.12.2006. 3 

Τροποποίηση της υπ’ αριθμ. Γ. Π. Π(2)γ Οικ. 105565 


(ΦΕΚ 1453) Β 21.10.2005 υπουργικής απόφασης 
«Ειδική Πιστοποίηση Ν.Π.Ι.Δ. ως φορέων παροχής 
υπηρεσιών κοινωνικής φροντίδας μη κερδοσκο¬ 
πικού χαρακτήρα. 4 

Τροποποίηση της υπ’ αριθμ. 6389/Ζ/29.3.2005 απόφασης 
«Σύσταση-Συγκρότηση Τριμελούς Επιτροπής του 

άρθρου 10 παρ. 3 του ν. 2328/1995». 5 

Καθορισμός αριθμού ατόμων που θα απασχοληθούν 
με σύμβαση μίσθωσης έργου από το Δήμο Κλεί- 
τορος Ν. Αρκαδίας για τη λειτουργία του Κέντρου 

Εξυπηρέτησης Πολιτών. 6 

Καθορισμός αριθμού ατόμων που θα απασχοληθούν 
με σύμβαση μίσθωσης έργου από το Δήμο 
Τροπαίων Ν. Αρκαδίας για τη λειτουργία του 

Κέντρου Εξυπηρέτησης Πολιτών. 7 

Καθορισμός αριθμού ατόμων που θα απασχοληθούν 
με σύμβαση μίσθωσης έργου από το Δήμο Τρι- 
κολώνων Ν. Αρκαδίας για τη λειτουργία του Κέ¬ 
ντρου Εξυπηρέτησης Πολιτών. 8 

Καθορισμός αποδέκτης τελικής διάθεσης λυμάτων 
της μονάδας φορητής αφαλάτωσης του Δήμου 
Ποσειδωνίας στο Δ.Δ. Βάρης Σύρου. 9 


ΑΠΟΦΑΣΕΙ Σ 

Αριθ. Β/958 ^ ^ , (1) 

Δάνειά για κεφάλαια κίνησης και λοιπές πιστωτικές 
διευκολύνσεις σε επιχειρήσεις του Ν. Έβρου. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1 του ν. 128/1975 (ΦΕΚ 178/Τ.Α728.8.1975), 
όπως ισχύει, «Περί τροποποιήσεως και συμπληρώσεως 


διατάξεων τινών αναφερομένων εις την λειτουργία του 
χρηματοδοτικού συστήματος». 

2. Το άρθρο 3 του ν. 1266/1982 (ΦΕΚ 81/τΑ/2.7.1992) 
«Περί οργάνων ασκήσεως της νομισματικής, πιστωτικής 
και συναλλαγματικής πολιτικής και άλλες διατάξεις». 

3. Το άρθρο 3 του π.δ. 574/1982 «Ανακατανομή των 
αρμοδιοτήτων των Υπουργείων» (ΦΕΚ 104/τΑ/1982). 

4. Το π.δ. 81/2002 (ΦΕΚ 57/τΑ/21.3.2002) «Συγχώνευση 
των Υπουργείων Εθνικής Οικονομίας και Οικονομίας στο 
Υπουργείο Οικονομίας και Οικονομικών». 

5. Το άρθρο 22 του ν. 2362/1995 (ΦΕΚ 247/τΑ/27.11.1995) 
«Περί Κωδικός Δημοσίου Λογιστικού». 

6. Την υπ’ αριθμ. 2348/Α32/Μάίου 2006 κοινή υπουρ¬ 
γική απόφαση «Οριοθέτηση περιοχών και πιστωτικές 
διευκολύνσεις για την αποκατάσταση των ζημιών από 
τις πλημμύρες του Μαρτίου του 2006 σε περιοχές του 
Νομού Έβρου». 

7. Το άρθρο 87, παρ. 2, στοιχείο (β) της Συνθήκης 
της Ε.Κ. 

8. Τις έκτακτες ανάγκες για κεφάλαια κίνησης και λοι¬ 
πές πιστωτικές διευκολύνσεις που έχουν δημιουργηθεί 
στις επιχειρήσεις του Ν. Έβρου λόγω των πλημμυρών 
το Μάρτιο του 2006, αποφασίζουμε: 

1. Νέα Κεφάλαια Κίνησης 

Εγκρίνεται επιδότηση επιτοκίου για τα νέα δάνεια 
των κεφαλαίων κίνησης που θα χορηγούνται στις βιο¬ 
τεχνικές, βιομηχανικές, μεταλλευτικές, κτηνοτροφικές 
βιομηχανικού τύπου, ξενοδοχειακές και ναυτιλιακές 
επιχειρήσεις, οι οποίες είναι εγκατεστημένες και λει¬ 
τουργούν, ανεξάρτητα από την έδρα της επιχείρησης, 
στο ΝομόΈβρου. 

Η επιδότηση επιτοκίου παρέχεται από 1.7.2006 έως 
30.6.2008 και είναι ίση με το 30% επί του προσφορότε¬ 
ρου επιτοκίου για τον πελάτη για ποσό μέχρι ποσοστού 
20% του κύκλου εργασιών του προηγουμένου έτους ή για 
όσες επιχειρήσεις δεν έχουν συμπληρώσει δωδεκάμηνη 
λειτουργία, η ως άνω επιδότηση παρέχεται μέχρι ποσο¬ 
στού 50% της αξίας των παραγγελιών της επιχείρησης 
για το χρόνο λειτουργίας της. Η παραπάνω επιδότηση 
παρέχεται για συνολικό Τραπεζικό δανεισμό. 

Ως προσφορότερο επιτόκιο ορίζεται το επιτόκιο βά¬ 
σης για τις αντίστοιχες κατηγορίες επιχειρήσεων πλέον 
εισφοράς και περιθωρίου ανάλογο με την πιστοληπτική 
ικανότητα των επιχειρήσεων και τις παρεχόμενες εξα¬ 
σφαλίσεις. Το ποσοστό επιδότησης 30% θα στρογγυ- 
λοποιείται στο πλησιέστερο τέταρτο της μονάδας. 

Για τα ανωτέρω δάνεια των κεφαλαίων κίνησης θα 
παρασχεθεί η εγγύηση του Ελληνικού Δημοσίου σύμ- 

φωνα με τις διατάξεις του ν. 2322/1995 μέχρι συνολικού 
ποσού 150.000 ευρώ ανά επιχείρηση. 

2. Ρύθμιση δανείων 

Το σύνολο των υφισταμένων μέχρι 30.6.2006 ληξιπρό¬ 
θεσμων και μη οφειλών από δάνεια γα πάγιες εγκατα¬ 
στάσεις και κεφάλαια κίνησης των βιοτεχνικών, βιομη¬ 
χανικών, μεταλλευτικών, κτηνοτροφικών επιχειρήσεων 
βιομηχανικού τύπου, ξενοδοχειακών και ναυτιλιακών 
επιχειρήσεων που είναι εγκατεστημένες και λειτουρ¬ 
γούν, ανεξάρτητα από την έδρα της επιχείρησης, στο 
Νομό Έβρου ρυθμίζονται σε ένα νέο δάνειο, συμπερι¬ 
λαμβανομένων και των τόκων του πρώτου εξαμήνου 
2006, το οποίο θα εξοφληθεί σε δέκα (10) χρόνια με ίσες 
εξαμηνιαίες χρεολυτικές ή τοκοχρεολυτικές δόσεις, με 
πρώτη καταβλητέα δόση την 31.12.2006 και τελευταία 
την 31.12.2016. 

Ως επιτόκιο ρύθμισης των οφειλών ορίζεται το εκά- 
στοτε επιτόκιο της αγοράς για την κατηγορία της δα¬ 
νειοδότησης. 

Σε περίπτωση μη καταβολής δύο συνεχόμενων το- 
κοχρεολυτικών δόσεων ή χρεολυτικών δόσεων μαζί με 
τους τόκους τους που προκύπτουν από την ανωτέρω 
ρύθμιση καθίσταται ολόκληρο το ποσό των ρυθμιζόμε- 
νων οφειλών ληξιπρόθεσμο και απαιτητό. 

Για την παρούσα ρύθμιση θα παρασχεθεί η εγγύηση 
του Ελληνικού Δημοσίου μέχρι του ποσού των 1.000.000 
ευρώ ανά επιχείρηση, σύμφωνα με τις διατάξεις του ν. 
2322/1995. 

3. Στις διατάξεις της παρούσας Απόφασης υπάγονται 
και οι εμπορικές επιχειρήσεις, εγγεγραμμένα μέλη του 
Επιμελητηρίου Έβρου, των οποίων ο ετήσιος κύκλος 
εργασιών δεν υπερβαίνει τα δύο (2) εκατομμύρια ευρώ 
και η προς ρύθμιση οφειλή τους δεν υπερβαίνει τις 
100.000 ευρώ. 

4. Τίθεται προθεσμία υποβολής αιτήσεων των ενδια¬ 
φερομένων επιχειρήσεων προς τα πιστωτικά ιδρύματα 
μέχρι 31.8.2006. 

5. Προϋποθέσεις 

Οι προϋποθέσεις για την υπαγωγή των επιχειρήσεων 
στη ρύθμιση είναι: 

α) Οι επιχειρήσεις πρέπει να είναι βιώσιμες. Μελέτη 
βιωσιμότητας θα προσκομίζεται αρχικά στην Τράπε¬ 
ζα όπου η επιχείρηση έχει τις περισσότερες οφειλές, 
η οποία και θα αξιολογεί τη μελέτη. Στη συνέχεια, η 
μελέτη θα διαβιβάζεται στην 25η Δ/νση του Γενικού 
Λογιστηρίου του Κράτους για παροχή της εγγύησης 
του Ελληνικού Δημοσίου. 

β) Οι επιχειρήσεις υποχρεούνται να διατηρήσουν τον 
ήδη υπάρχοντα αριθμό εργαζομένων σε αυτές. Το βάρος 
της απόδειξης της διατήρησης των θέσεων εργασίας 
είναι υποχρέωση των επιχειρήσεων. 

γ) Επιχειρήσεις που έχουν υπαχθεί ή πρόκειται να υπα¬ 
χθούν στις διατάξεις των υπουργικών αποφάσεων υπ’ 
αριθμ. 2/19605/0025/19.4.2006 και 2/12763/0025/7.3.2006 
δεν δύνανται να υπαχθούν και στις διατάξεις της πα¬ 
ρούσας υπουργικής απόφασης. 

5. Κάλυψη της δαπάνης 

Η δαπάνη που προκαλείται από την παρούσα απόφα¬ 
ση, το ύψος της οποίας δεν είναι δυνατό να προσδιορι¬ 
στεί, θα βαρύνει το λογαριασμό του ν. 128/1975. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθ. 47597/Δ4 (2) 

Κατάργηση σχολικών μονάδων Δευτεροβάθμιας 
Εκπαίδευσης. 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 5 σε συνδυασμό με 
το άρθρο 11 παρ. 2 του ν. 1966/1991 (Α' 147). 

2. Τις προτάσεις των Διευθύνσεων Δευτεροβάθμιας 
Εκπαίδευσης, καθώς και τις προτάσεις των Περιφερει¬ 
ακών Διευθύνσεων Πρωτοβάθμιας και Δευτεροβάθμιας 
Εκπαίδευσης. 

3. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παι¬ 
δείας και Θρησκευμάτων «Καθορισμός αρμοδιοτήτων 
Υφυπουργών Εθνικής Παιδείας και Θρησκευμάτων» (Β' 
608). 

4. Το γεγονός ότι με την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καταργούνται από το σχολικό έτος 2006-2007 οι πα¬ 
ρακάτω σχολικές μονάδες χωρίς μείωση του αριθμού 
των οργανικών θέσεων του εκπαιδευτικού προσωπικού 
Δευτεροβάθμιας Εκπαίδευσης: 

1. Διεύθυνση Δευτεροβάθμιας Εκπαίδευσης Τρικά¬ 
λων 

Ιο Γ ραφείο Δευτεροβάθμιας Εκπαίδευσης 

- Γυμνάσιο Κονισκού 

- Γ υμνάσιο Παναγιάς 

- Γ υμνάσιο Μεσοχώρας 

2. Διεύθυνση Δευτεροβάθμιας Εκπαίδευσης Χαλκι¬ 
δικής 

- Γ υμνάσιο Στρατονίκης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθ. 80427/οικ. 13564/2779 (3) 

Έγκριση υπερωριακής απασχόλησης με αμοιβή, κατά 
τις απογευματινές και νυχτερινές ώρες, καθώς και 
τις Κυριακές και εξαιρέσιμες ημέρες του προσωπι¬ 
κού που υπηρετεί στο γραφείο του Υπουργού Απα¬ 
σχόλησης και Κοινωνικής Προστασίας, για το χρο¬ 
νικό διάστημα από 1.5.2006 μέχρι 31.12.2006. 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/2003) και του άρθρου 18 του ν. 3254/2004. 

2. Την υπ’ αριθμ. 2/72757/0022/31.12.2003 εγκύκλιο του 

Γ.Λ.Κ. 

3. Την υπ’ αριθμ. 2/2682/0022/18.1.2006 (ΦΕΚ 78/ 
τ.Β'/26.1.2006) κοινή απόφαση «καθιέρωση υπερωριακής, 
νυκτερινής, Κυριακών και εξαιρέσιμων ημερών εργα¬ 
σίας για τους υπαλλήλους που είναι αποσπασμένοι ή 
διατίθενται στα Γ ραφεία των Υπουργών, Υφυπουργών, 
Γ ραφείων Γ ενικών Γ ραμματέων.,.». 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 82.000,00 ευρώ 
και θα βαρύνει τις εγγεγραμμένες πιστώσεις στον προ¬ 
ϋπολογισμό της Γ.Γ.Κ.Α. έτους 2006 (ΚΑΕ 0511 32.000,00 
ΕΥΡΩ και ΚΑΕ 0512 50.000,00 ΕΥΡΩ), αποφασίζουμε: 

Εγκρίνουμε την υπερωριακή εργασία με αμοιβή, κατά 
τις απογευματινές και νυχτερινές ώρες καθώς και τις 
Κυριακές και εξαιρέσιμες ημέρες, για δέκα επτά (17) 
υπαλλήλους που υπηρετούν στο Γραφείο του Υπουρ¬ 
γού Απασχόλησης και Κοινωνικής Προστασίας, για το 
χρονικό διάστημα από 1.5.2006 μέχρι και 31.12.2006, για 
5.440 ώρες απογευματινές, 2.720 ώρες νυχτερινές και 
4.080 ώρες τις Κυριακές και εξαιρέσιμες ημέρες. 

Η πραγματοποίηση των ωρών θα βεβαιώνεται από 
τον Προϊστάμενο του Γ ραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Γ.Π:Π(2)γ/οικ. 62588 (4) 

Τροποποίηση της υπ’ αριθμ. Γ. Π. Π(2)γ Οικ. 105565(ΦΕΚ 
1453)Β 21.10.2005 υπουργικής απόφασης «Ειδική Πι¬ 
στοποίηση Ν.Π.Ι.Δ. ως φορέων παροχής υπηρεσιών 
κοινωνικής φροντίδας μη κερδοσκοπικού χαρακτή¬ 
ρα. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 5 παρ.3, 4 και 5 του ν. 2646 
(ΦΕΚ 236/Α/20.10.1998) «Ανάπτυξη του Εθνικού Συστήμα¬ 
τος Κοινωνικής Φροντίδας και άλλες διατάξεις». 

2. Τις διατάξεις του άρθρου 7 παρ. δ του ν. 3106 
(ΦΕΚ30/Α/10.2.2003) «Αναδιοργάνωση του Εθνικού Συ¬ 
στήματος Κοινωνικής Φροντίδας και άλλες διατάξεις». 

3. Την υπ’ αριθμ. 27304/ ΦΕΚ 517/Β/17.3.2004 κοινή από¬ 
φαση του Πρωθυπουργού και του Υπουργού Υγείας και 
Πρόνοιας «Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης Αθανάσιο Γιαννό- 
πουλο και Γεώργιο Κωνσταντόπουλο». 

4. Την υπ’ αριθμ. 2858/ΦΕΚ 37/τ.Β/18.1.2005 κοινή υπουρ¬ 
γική απόφαση «Όροι, προϋποθέσεις, διαδικασία, ενιαία 
κριτήρια και λοιπά στοιχεία που απαιτούνται προκει- 
μένου να χορηγηθεί η Ειδική Πιστοποίηση σε Φορείς 
παροχής υπηρεσιών κοινωνικής φροντίδας του ιδιωτικού 
τομέα μη κερδοσκοπικού χαρακτήρα». 

5. Την υπ’ αριθμ. 28522/ΦΕΚ 391/Β/4.4.2003 κοινή από¬ 
φαση Υπουργών Οικονομίας και Οικονομικών και Υγεί¬ 
ας και Κοινωνικής Αλληλεγγύης «Τροποποίηση της υπ’ 
αριθμ. Γ.Π.9287/ΦΕΚ 1268/Β/1.10.2001 Κοινής Υπουργικής 
Απόφασης». 

6. Τ ις σχετικές εισηγήσεις των Νομαρχών. 

7. Τις αποφάσεις γνωμοδότησης των συνεδριάσεων 
υπ’ αριθμ. 27(5.4.2005), 30(19.5.2005), 31(11.7.2005) και 
32(28.7.2005) του Δ.Σ. του Ινστιτούτου Κοινωνικής Προ¬ 
στασίας και Αλληλεγγύης (πρώην ΕΣΥΚΦ) για την ειδική 
πιστοποίηση ΝΠΙΔ ως φορέων παροχής υπηρεσιών κοι¬ 
νωνικής φροντίδας μη κερδοσκοπικού χαρακτήρα. 

8. Το γεγονός ότι από την απόφαση αυτή δεν προ- 
καλείται καμία δαπάνη σε βάρος του Προϋπολογισμού, 
αποφασίζουμε: 


Την Ειδική πιστοποίηση των κάτωθι ΝΠΙΔ ως φορέων 
παροχής υπηρεσιών κοινωνικής φροντίδας μη κερδο¬ 
σκοπικού χαρακτήρα: 

ΠΕΡΙΦΕΡΕΙΑ ΑΝ. ΜΑΚΕΔΟΝΙΑΣ - ΘΡΑΚΗΣ 

1. Φιλόπτωχος Αδελφότης Κυριών Κοιιοτηνής, με έδρα 
την Κομοτηνή, ως φορέας πρωτοβάθμιας κοινωνικής 
φροντίδας. 

2. Σύλλογος Ειδικού Παιδιού «Άγιοι Θεόδωροι», με έδρα 
την Κομοτηνή, ως φορέας πρωτοβάθμιας κοινωνικής 
φροντίδας. 

3. Ελάτια - Πρόγραμμα Πρόληψης Τιίθ Ψυχοκοινωνικής 
Δυσχέρειας -Συμπαράσταση - Επιμέλεια - Θεραπεία 
των Τοξικομανών, με έδρα τη Δράμα, ως φορέας πρω¬ 
τοβάθμιας κοινωνικής φροντίδας. 

4. Ένωση Κυριών Δράμας, με έδρα τη Δράμα, ως φο¬ 
ρέας πρωτοβάθμιας κοινωνικής φροντίδας. 

5. Μέριμνα Ποντίων Κυριών Δράμας, με έδρα τη Δρά¬ 
μα, ως φορέας πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 

6. Ινστιτούτο Ενδοκοινωνιακής Αποκατάστασης με 
έδρα τη Θεσσαλονίκη, ως φορέας πρωτοβάθμιας κοι¬ 
νωνικής φροντίδας. 

7. Ελληνική Εταιρεία Νόσου Αλτσχάιμερ με έδρα τη 
Θεσσαλονίκη, ως φορέας πρωτοβάθμιας κοινωνικής 
φροντίδας. 

8. Σύλλογος Φίλων - Εθελοντών της Εταιρείας Προ¬ 
στασία Ανηλίκων Θεσσαλονίκης, με έδρα τη Θεσσαλονί¬ 
κη, ως φορέας πρωτοβάθμιας κοινωνικής φροντίδας. 

9. Σύλλογος Οικογενειών και Φίλων νια την Ψυχική 
Υγεία, με έδρα τις Σέρρες, ως φορέας πρωτοβάθμιας 
κοινωνικής φροντίδας. 

10. Κέντρο Κοινωνικής Στήριξης με έδρα το Κιλκίς, ως 
φορέας πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

11. Εταιρεία Αποκατάστασης ΑΜΕΑ, με έδρα την Κοζά¬ 
νη, ως φορέας πρωτοβάθμιας κοινωνικής φροντίδας. 

12. Σύλλογος Ατόμων με Ειδικές Ανάγκες Ν. Φλώρινας 
με έδρα τη Φλώρινα, ως φορέας πρωτοβάθμιας κοινω¬ 
νικής φροντίδας. 

13. Κέντρο Πρόληψης από Εξαρτησιογόνες Ουσίες 
«Ορίζοντες», με έδρα τα Γρεβενά, ως φορέας πρωτο¬ 
βάθμιας κοινωνικής φροντίδας. 

14. Νομαρχιακός Σύλλογος Ατόμων με Αναπηρία Ν. 
Κοζάνης, με έδρα την Πτολεμαΐδα, ως φορέας πρωτο¬ 
βάθμιας κοινωνικής φροντίδας. 

15. Σύλλογος Γονέων και Κηδεμόνων Παιδιών με Ειδι¬ 
κές Ανάγκες Εορδαίας, με έδρα την Κοζάνη, ως φορέας 
πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΗΠΕΙΡΟΥ 

16/Ενωση Πολυτέκνων, με έδρα την Αρτα, ως φορέας 
πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΘΕΣΣΑΛΙΑΣ 

17. Σύλλογος Ατόμων με Ειδικές Ανάγκες «ΑμΕΑ» Ν. 
Τρικάλων «Η Συμπαράσταση», με έδρα τα Τρίκαλα, ως 
φορέας πρωτοβάθμιας κοινωνικής φροντίδας. 

18. Σύλλογος Γ ονέων και Κηδεμόνων Μαθητών Ειδικών 
Σχολείων -Ιδρυμάτων - Θεραπευτηρίων και ΑΜΕΑ, με 
έδρα τη Λάρισα, ως φορέας πρωτοβάθμιας κοινωνικής 
φροντίδας. 

19. Θεσσαλικός Σύλλογος Γ ονέων και Φίλων Παιδιών 
με Νεοπλασματικές Παθήσεις «Ιασώ», με έδρα τη Λάρισα, 
ως φορέας πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΙΟΝΙΩΝ ΝΗΣΩΝ 

20. Σύλλογος Γονέων- Κηδεμόνων και Φίλων Ατόμων 
με Αναπηρία με έδρα την Κέρκυρα, ως φορέας πρωτο¬ 
βάθμιας κοινωνικής φροντίδας. 

21. Σωματείο ΑΜΕΑ Ν. Ζακύνθου «οι Ποπολάροι», με 
έδρα τη Ζάκυνθο, ως φορέας πρωτοβάθμιας κοινωνικής 
φροντίδας. 

22. Σύλλογος Γονέων και Κηδεμόνων ΑΜΕΑ Νήσου 
Ιθάκης - Ευ ζην, με έδρα το Βαθύ Ιθάκης, ως φορέας 
πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

23. Ελληνική Ένωση νια την αντιμετώπιση της σκλή¬ 
ρυνσης κατά πλάκας με έδρα την Πάτρα, ως φορέας 
πρωτοβάθμιας κοινωνικής φροντίδας. 

24. Γηριατρική και Γεροντολογική Εταιρεία Νοτιοδυ¬ 
τικής Ελλάδας, με έδρα την Πάτρα, ως φορέας πρωτο¬ 
βάθμιας κοινωνικής φροντίδας. 

25. Σύλλογος ΑμεΑ Γονέων και Φίλων η «Ηλιαχτίδα», 
με έδρα το Αγρίνιο, ως φορέας πρωτοβάθμιας κοινω¬ 
νικής φροντίδας. 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 

26. Σύλλογος Γ ονέων και κηδεμόνων Ειδικών Σχολείων 
και Τάξεων και Ατόμων με Ειδικές Ανάγκες Ν. Φθιώτιδας, 
με έδρα τη Λαμία, ως φορέας πρωτοβάθμιας κοινωνικής 
φροντίδας. 

ΠΕΡΙΦΕΡΕΙΑ ΑΤΤΙΚΗΣ 

27. Πανελλαδικός Σύνδεσμος Παραπληγικών και Κινη¬ 
τικά Αναπήρων με έδρα την Αθήνα, ως φορέας πρωτο¬ 
βάθμιας κοινωνικής φροντίδας. 

28. Πανελλήνιος Σύλλογος Παραπληγικών με έδρα 
την Αθήνα, ως φορέας πρωτοβάθμιας κοινωνικής φρο¬ 
ντίδας. 

29. Ένωση Πολυτέκνων Αθηνών με έδρα την Αθήνα, ως 
φορέας πρωτοβάθμιας κοινωνικής φροντίδας. 

30. Ελληνικός Ερυθρός Σταυρός με έδρα την Αθήνα, 
ως φορέας πρωτοβάθμιας και δευτεροβάθμιας κοινω¬ 
νικής φροντίδας. 

31 Εργαστήρι Ειδικής Αγωγής «Μαργαρίτα» με έδρα 
την Αθήνα, ως φορέας πρωτοβάθμιας κοινωνικής φρο¬ 
ντίδας. 

32. Σύλλογος Συμπαράστασης Κρατουμένων ο «Ονή- 
σιμος» με έδρα την Αθήνα, ως φορέας πρωτοβάθμιας 
κοινωνικής φροντίδας. 

33. «Μέριμνα», Εταιρεία νια τη φροντίδα παιδιών και 
οικογενειών στην αρρώστια και το θάνατο με έδρα 
την Αθήνα, ως φορέας πρωτοβάθμιας κοινωνικής φρο¬ 
ντίδας. 

34. Διεθνής Κοινωνική Υπηρεσία με έδρα την Αθήνα, 
ως φορέας πρωτοβάθμιας κοινωνικής φροντίδας. 

35. Όμιλος Εθελοντών κατά του Καρκίνου με έδρα τον 
Πειραιά, ως φορέας πρωτοβάθμιας κοινωνικής φροντί¬ 
δας. 

ΠΕΡΙΦΕΡΕΙΑ ΠΕΛΟΠΟΝΝΗΣΟΥ 

36. Σύλλογος «Αλληλεγγύη» με έδρα το Αργος, ως 
φορέας πρωτοβάθμιας κοινωνικής φροντίδας. 

37ίΙδρυμα Ευσταθίου Κωστοπούλου, Βρεφονηπιακός 
Σταθμός «Το Περιβόλι της Γιαγιάς» με έδρα την Καλαμά¬ 
τα, ως φορέας πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 

38. Νομαρχιακός Σύλλογος Ατόμων με ειδικές Ανά¬ 
γκες η «ΚΥΨΕΛΗ» με έδρα την Μυτιλήνη, ως φορέας 
πρωτοβάθμιας κοινωνικής φροντίδας. 

39. Σύλλογος «Ηλιαχτίδα» με έδρα τη Μυτιλήνη, ως 
φορέας πρωτοβάθμιας κοινωνικής φροντίδας. 

40. Κέντρο Παιδιού και Εφήβου με έδρα τη Χίο, ως 
φορέας πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 

41. Δωδεκανησιακός Σύλλογος Αυτοάνοσων Νοσημά¬ 
των Αρθρίτιδας και Λύκου - Θάλεια με έδρα τη Ρόδο, 
ως φορέας πρωτοβάθμιας κοινωνικής φροντίδας. 


42. Χριστιανικός Φιλανθρωπικός Σύλλογος «Σύνδεσμος 
Αγάπης» με έδρα τη Ρόδο, ως φορέας πρωτοβάθμιας 
κοινωνικής φροντίδας. 

43. Σωματείο Γ ονέων και Κηδεμόνων ΑΜΕΑ Επαρχίας 
Καλύμνου «Άγιος Παντελεήμων» με έδρα την Κάλυμνο, 
ως φορέας πρωτοβάθμιας κοινωνικής φροντίδας. 

ΠΕΡΙΦΕΡΕΙΑ ΚΡΗΤΗΣ 

44. Παγκρήτιος Σύλλογος Γονέων και Φίλων Παιδιών 
με Νεοπλασία «Ηλιαχτίδα», με έδρα το Ηράκλειο, ως 
φορέας πρωτοβάθμιας κοινωνικής φροντίδας. 

45. Εταιρεία Στήριξης ΑΜΕΑ Περιφερειακής Κρήτης 
«Ο Αγιος Τίτος» με έδρα το Ηράκλειο, ως φορέας πρω¬ 
τοβάθμιας κοινωνικής φροντίδας. 

46. Σύλλογος Πολυτέκνων Γονέων με έδρα το Ηρά¬ 
κλειο, ως φορέας πρωτοβάθμιας κοινωνικής φροντί¬ 
δας. 

47. Σύνδεσμος Μελών Γυναικείων Σωματείων με έδρα 
το Ηράκλειο, ως φορέας πρωτοβάθμιας κοινωνικής φρο¬ 
ντίδας. 

48. Σύλλογος Κωφών Ν. Ρεθύμνης «Το Αρκάδι», με 
έδρα το Ρέθυμνο, ως φορέας πρωτοβάθμιας κοινωνικής 
φροντίδας. 

49. Σύλλογος Γ ονέων - κηδεμόνων και Φίλων Παιδιών 
με Ειδικές Ανάγκες «Αγάπη», με έδρα το Ρέθυμνο, ως 
φορέας πρωτοβάθμιας κοινωνικής φροντίδας. 

50. Παιδική Εστία π «Κυρία των Αγγέλων», με έδρα το 
Ρέθυμνο, ως φορέας πρωτοβάθμιας κοινωνικής φρο¬ 
ντίδας. 

51. Κέντρο Πρόληψης κατά των Ναρκωτικών Ν. Ρεθύ¬ 
μνης, με έδρα το Ρέθυμνο, ως φορέας πρωτοβάθμιας 
κοινωνικής φροντίδας. 

52. Φιλανθρωπικό Σωματείο Στήριξης ΑΜΕΑ Επαρχίας 
Σητείας, με έδρα τη Σητεία, ως φορέας πρωτοβάθμιας 
κοινωνικής φροντίδας. 

Η διάρκεια της ειδικής πιστοποίησης είναι για 4 (τέσ¬ 
σερα) έτη από την δημοσίευση της παρούσας στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2006 

Ο ΥΦΥΠΟΥΡΓΟΣ 

Γ. ΚΩΝΣΤΑΝΤΟΠΟΥΛΟΣ 
-♦- 

Αριθμ. 13981/Ζ (5) 

Τροποποίηση της υπ’ αριθμ. 6389/Ζ/29.3.2005 απόφασης 
«Σύσταση-Συγκρότηση Τριμελούς Επιτροπής του άρ¬ 
θρου 10 παρ. 3 του ν. 2328/1995». 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως έχει 
τροποποιηθεί και ισχύει έως σήμερα. 

2. Τις διατάξεις του άρθρ. 2 του ν. 3242/2004 «Ρυθ¬ 
μίσεις για την οργάνωση και λειτουργία της Κυβέρ¬ 
νησης , τη διοικητική διαδικασία και τους Ο.Τ.Α.» (ΦΕΚ 
102/Α/24.5.2004). 

3. Τις διατάξεις του άρθρου 25 παρ. 2 του ν.3166/2003 
(ΦΕΚ 178/Α/2.7.2003) «Οργάνωση και λειτουργία των Γ ρα¬ 
φείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον 
ευρύτερο τομέα των μέσων ενημέρωσης». 

4. Το άρθρο 10 παρ. 3 του ν. 2328/1995 (ΦΕΚ 159/ 
Α/3.8.1995) «Νομικό καθεστώς της ιδιωτικής τηλεόρασης 
και της τοπικής ραδιοφωνίας , ρύθμιση θεμάτων της 
ραδιοτηλεοπτικής αγοράς και άλλες διατάξεις». 

5. Την ανάγκη κατοχύρωσης του επαγγέλματος του 
ανεξάρτητου παραγωγού οπτικοακουστικών έργων , 
ιδίως με την προβλεπόμενη στο άρθρο 10 παρ. 3 του ν. 
2328/1995, εγγραφή στο μητρώο ανεξάρτητων παραγω¬ 
γών οπτικοακουστικών έργων των επαγγελματιών που 
διαθέτουν την απαιτούμενη εμπειρία στην εκτέλεση 
των σχετικών εργασιών. 

6. Τις διατάξεις του άρθρου 1 του ν.301/1976 (ΦΕΚ 
91/Α/20.4.1976) «Περί της εις την Εφημερίδαν της Κυ- 
βερνήσεως δημοσιευομένης ύλης και ρυθμίσεως θεμά¬ 
των αναφερομένων εις την έκδοσιν και κυκλοφορίαν 
ταύτης». 

7. Το Υπηρεσιακό Σημείωμα υπ’ αριθμ. 2409/30.5.2006 
της Διευθύνσεως Εποπτείας Μ.Μ.Ε. της Γενικής Γραμ- 
ματείας Επικοινωνίας και της Γενικής Γραμματείας 
Ενημέρωσης . 

8. Την υπ’ αριθμ. 6389/Ζ/29.3.2005 απόφαση «Σύστα- 
ση-Συγκρότηση Επιτροπής άρθρου 10 παρ. 3 του ν. 
2328/1995». 

9. Την απόφαση υπ’ αριθμ. Υ94/26.5.2004 του Πρω¬ 
θυπουργού και του Υπουργού Επικράτειας «Διορισμός 
Γ ενικού Γ ραμματέα Επικοινωνίας και διορισμός Γ ενικού 
Γραμματέα Ενημέρωσης» (ΦΕΚ 153/Γ/2004), αποφασί¬ 
ζουμε: 

Τροποποιούμε την υπ’ αριθμ. 6389/Ζ/29.3.2005 από¬ 
φαση «Σύσταση-Συγκρότηση Τριμελούς Επιτροπής 
του άρθρου 10 παρ. 3 του ν. 2328/1995» και ορίζουμε 
την Αργυρού Δήμητρα, Προϊσταμένη της Διεύθυνσης 
Κινηματογράφου και Οπτικοακουστικών Μέσων του 
Υπουργείου Πολιτισμού, ως τακτικό μέλος , σε αντικα¬ 
τάσταση της Δασκαλάκη Ευλαμπίας, με αναπληρωτή 
τον Φαληρέα Δημήτριο, μόνιμο υπάλληλο με βαθμό Α' 
του κλάδου ΤΕ Γραφικών Τεχνών και Καλλιτεχνικών 
Σπουδών, ειδικότητας Κινηματογραφικών Σπουδών του 
Υπουργείου Πολιτισμού, σε αντικατάσταση της Καρα- 
μπέτσου Βασιλικής. 

Κατά τα λοιπά ισχύει η υπ’ αριθμ. 6389/Ζ/29.3.2005 
απόφαση όπως έχει τροποποιηθεί με την υπ’ αριθμ. 
6033/Ζ/2.3.2006 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2006 

Η Γ ενική Γ ραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 

-♦- 

Αριθμ. 7405 (6) 

Καθορισμός αριθμού ατόμων που θα απασχοληθούν με 
σύμβαση μίσθωσης έργου από το Δήμο Κλείτορος 
Ν. Αρκαδίας για τη λειτουργία του Κέντρου Εξυπη¬ 
ρέτησης Πολιτών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Το ν.2503/1997 (ΦΕΚ 107/τ.Α'/30.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις, όπως 
τροποποιήθηκε και συμπληρώθηκε μεταγενέστερα». 


2. Τις διατάξεις (α) του άρθρου 6 του ν.2527/1997 «Τρο¬ 
ποποίηση κα συμπλήρωση διατάξεων του ν.2190/1994 
και άλλες διατάξεις» (ΦΕΚ 206/Α/8.10.1997), (β) του άρ¬ 
θρου 21 του ν.2190/1994, (γ) των άρθρων 681 κ.επειτ.του 
Αστικού Κώδικα. 

3. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠ.ΕΣ.Δ.Δ.Α. σύμφωνα με το οποίο: α) οι συμβάσεις θα 
λήγουν αυτοδικαίως με το διορισμό των μονίμων υπαλ¬ 
λήλων των ΚΕΠ, ανεξαρτήτως της διάρκειας ισχύος της 
σύμβασης και β) η αποζημίωση από 1.2.205 για όσους 
αναδόχους (συμβασιούχους) των ΚΕΠ έχουν συμπληρώ¬ 
σει 24 μήνες ορίζεται σε δώδεκα χιλιάδες (12.000,00) 
ευρώ ετησίως. 

4. Το υπ’ αριθμ. 23601/10.5.2006 έγγραφο του ΥΠ.ΕΣ. 
Δ.Δ.Α. με το οποίο απεστάλησαν πίνακες κατανομής 
συμβάσεων μίσθωσης έργου στους ΟΤΑ Α' Βαθμού 
της Περιφέρειας Πελοποννήσου, για χρονικό διάστημα 
δέκα πέντε (15) μηνών για τη λειτουργία των Κέντρων 
Εξυπηρέτησης των Πολιτών των οποίων οι συμβάσεις 
μίσθωσης έργου λήγουν την περίοδο έως τον Αύγου¬ 
στο 2006. 

5. Τις διατάξεις του άρθρου 31 παρ. 11 και 12 του 
ν.3013/2002. 

6. Τις διατάξεις του άρθρου 15 παρ. 1 του ν.3260/2004 
(ΦΕΚ 151/Α/6.8.2004). 

7. Το ΔΙΠΠ.ΦΕΠ.1/14004/9.8.2002 έγγραφο του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης που αφορά τη συνολική αμοιβή του κάθε αναδόχου 
για όλο το διάστημα της σύμβασης, ανεξαρτήτως κα¬ 
τηγορίας ΠΕ, ΤΕ ή ΔΕ. 

8. Το γεγονός ότι από τις διατάξεις της απόφασης 
αυτής προκαλείται συνολική δαπάνη 30.000,00 ευρώ συ¬ 
μπεριλαμβανομένων τυχόν κρατήσεων και τυχόν Φ.Π.Α., 
η οποία εξασφαλίζεται με επιχορήγηση από τον Κρατικό 
Προϋπολογισμό μέσω του ΥΠ.ΕΣ.Δ.Δ.Α. 

9. Το γεγονός ότι το έργο που θα παρέχεται από το εν 
λόγω προσωπικό δεν ανάγεται στον κύκλο των συνήθων 
καθηκόντων των υπαλλήλων του Δήμου Κλείτορος 

10. Τις υπηρεσιακές ανάγκες του Δήμου Κλείτορος 
όπως αυτές διαμορφώθηκαν μετά τη δημοσίευση του 
ν.3013/2002 με τον οποίο συστάθηκαν τα Κέντρα Εξυ¬ 
πηρέτησης Πολιτών των ΟΤΑ Α' και Β' Βαθμού, απο¬ 
φασίζουμε: 

Α. ΚΑΘΟΡΙΖΟΥΜΕ τον αριθμό των ατόμων που θα 
απασχοληθούν στο Κ.Ε.Π. του Δήμου Κλείτορος σε δύο 
(2) κατηγορίας Δευτεροβάθμιας Εκπαίδευσης (ΔΕ) Β. 
Τα φυσικά πρόσωπα στα οποία θα ανατεθεί το έργο 
πρέπει να έχουν: 

α) Τίτλο σπουδών της ημεδαπής ή ισότιμο σχολών της 
αλλοδαπής όλων των κλάδων και ειδικοτήτων. 

β) Άριστη γνώση χειρισμού Η/Υ η οποία θα υποδεικνύ¬ 
εται με την υποβολή υπεύθυνης δήλωσης. 

Γ. Το έργο που θα εκτελέσουν οι ανωτέρω αφορά την 
παραγωγική λειτουργία του Κ.Ε.Π. 

Δ. Το ύψος της αμοιβής ορίζεται σε χίλια (1.000,00) 
ευρώ μηνιαίως για κάθε ανάδοχο συμπεριλαμβανομένων 
των τυχόν κρατήσεων και τυχόν Φ.Π.Α. 

Ε. Ο Προϊστάμενος του Κ.Ε.Π. θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. 

Για την καταβολή της αμοιβής απαιτείται βεβαίωση 
του Προϊσταμένου, για την πληρότητα και την αρτιό¬ 
τητα του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Κλείτορος. 

Ζ. Η διάρκεια της σύμβασης θα είναι για δέκα πέ¬ 
ντε (15) μήνες. Ανανέωση ή παράταση των συμβάσεων 
μίσθωσης έργου απαγορεύεται και είναι αυτοδικαίως 
άκυρη πέραν των δέκα πέντε (15) μηνών. Το δεκαπεντά- 
μηνο αρχίζει να μετρά από την ημέρα υπογραφής της 
σύμβασης σε συνάρτηση με την ημερομηνία αρχής του 
προαναφερόμενου έργου από τον ανάδοχο. Η σύμβαση 
θα λήγει αυτοδικαίως από τη χρονική στιγμή που θα 
στελεχωθεί το Κ.Ε.Π. με μόνιμο προσωπικό. 

Η. Οι ανάδοχοι δεν δικαιούνται Δώρο Χριστουγέννων 
και Πάσχα καθώς και άδεια και επίδομα άδειας ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Με τις υπογραφείσες συμβάσεις μπορούν να κα- 
θορισθούν και τυχόν αναγκαίοι όροι και κάθε λεπτο¬ 
μέρεια σχετικά με τα δικαιώματα και τις υποχρεώσεις 
του αναδόχου. 

Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα 
απόφαση απαγορεύεται. 

I. Σε περίπτωση αποχώρησης, παραίτησης, διακοπής 
κλπ της σύμβασης μίσθωσης έργου με πρωτοβουλία 
του αναδόχου δεν θα συνάπτεται νέα σύμβαση σε συ¬ 
νέχεια της προηγούμενης που διακόπηκε χωρίς την 
προηγούμενη έγκριση της ΟΔΕ/ΚΕΠ/ΥΠΕΣΔΔΑ η οποία 
θα πρέπει να έχει ενημερωθεί από την αρμόδια υπη¬ 
ρεσία του ΟΤΑ. 

ΙΑ. Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλλή¬ 
λων και δεν μπορεί να εκτελεστεί από τους υπαλλή¬ 
λους του Δήμου Κλείτορος λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς (ν.3013/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Μάίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 7404 (7) 

Καθορισμός αριθμού ατόμων που θα απασχοληθούν με 
σύμβαση μίσθωσης έργου από το Δήμο Τροπαίων 
Ν. Αρκαδίας για τη λειτουργία του Κέντρου Εξυπη¬ 
ρέτησης Πολιτών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Το ν.2503/1997 (ΦΕΚ 107/τ.Α730.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις, όπως 
τροποποιήθηκε και συμπληρώθηκε μεταγενέστερα». 

2. Τις διατάξεις (α) του άρθρου 6 του ν.2527/1997 «Τρο¬ 
ποποίηση κα συμπλήρωση διατάξεων του ν.2190/1994 
και άλλες διατάξεις» (ΦΕΚ 206/Α/8.10.1997), (β) του άρ¬ 
θρου 21 του ν.2190/1994, (γ) των άρθρων 681 κ.επειτ.του 
Αστικού Κώδικα. 


3. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠ.ΕΣ.Δ.Δ.Α. σύμφωνα με το οποίο: α) οι συμβάσεις θα 
λήγουν αυτοδικαίως με το διορισμό των μονίμων υπαλ¬ 
λήλων των ΚΕΠ, ανεξαρτήτως της διάρκειας ισχύος της 
σύμβασης και β) η αποζημίωση από 1.2.205 για όσους 
αναδόχους (συμβασιούχους) των ΚΕΠ έχουν συμπληρώ¬ 
σει 24 μήνες ορίζεται σε δώδεκα χιλιάδες (12.000,00) 
ευρώ ετησίως. 

4. Το υπ’ αριθμ. 23601/10.5.2006 έγγραφο του ΥΠ.ΕΣ. 
Δ.Δ.Α. με το οποίο απεστάλησαν πίνακες κατανομής 
συμβάσεων μίσθωσης έργου στους ΟΤΑ Α' Βαθμού 
της Περιφέρειας Πελοποννήσου, για χρονικό διάστημα 
δέκα πέντε (15) μηνών για τη λειτουργία των Κέντρων 
Εξυπηρέτησης των Πολιτών των οποίων οι συμβάσεις 
μίσθωσης έργου λήγουν την περίοδο έως τον Αύγου¬ 
στο 2006. 

5. Τις διατάξεις του άρθρου 31 παρ. 11 και 12 του 
ν.3013/2002. 

6. Τις διατάξεις του άρθρου 15 παρ. 1 του ν.3260/2004 
(ΦΕΚ 151/Α/6.8.2004). 

7. Το ΔΙΠΠ.ΦΕΠ.1/14004/9.8.2002 έγγραφο του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης που αφορά τη συνολική αμοιβή του κάθε αναδόχου 
για όλο το διάστημα της σύμβασης, ανεξαρτήτως κα¬ 
τηγορίας ΠΕ, ΤΕ ή ΔΕ. 

8. Το γεγονός ότι από τις διατάξεις της απόφασης 
αυτής προκαλείται συνολική δαπάνη 30.000,00 ευρώ 
συμπεριλαμβανομένων τυχόν κρατήσεων και τυχόν ΦΠΑ, 
η οποία εξασφαλίζεται με επιχορήγηση από τον Κρατικό 
Προϋπολογισμό μέσω του ΥΠ.ΕΣ.Δ.Δ.Α. 

9. Το γεγονός ότι το έργο που θα παρέχεται από το εν 
λόγω προσωπικό δεν ανάγεται στον κύκλο των συνήθων 
καθηκόντων των υπαλλήλων του Δήμου Τροπαίων 

10. Τις υπηρεσιακές ανάγκες του Δήμου Τροπαίων όπως 
αυτές διαμορφώθηκαν μετά τη δημοσίευση του ν.3013/2002 
με τον οποίο συστάθηκαν τα Κέντρα Εξυπηρέτησης Πολι¬ 
τών των ΟΤΑ Α' και Β' Βαθμού, αποφασίζουμε: 

Α. ΚΑΘΟΡΙΖΟΥΜΕ τον αριθμό των ατόμων που θα 
απασχοληθούν στο Κ.Ε.Π. του Δήμου Τροπαίων σε δύο 
(2) κατηγορίας Δευτεροβάθμιας Εκπαίδευσης (ΔΕ) Β. 
Τα φυσικά πρόσωπα στα οποία θα ανατεθεί το έργο 
πρέπει να έχουν: 

α) Τίτλο σπουδών της ημεδαπής ή ισότιμο σχολών της 
αλλοδαπής όλων των κλάδων και ειδικοτήτων. 

β) Άριστη γνώση χειρισμού Η/Υ η οποία θα υποδεικνύ¬ 
εται με την υποβολή υπεύθυνης δήλωσης. 

Γ. Το έργο που θα εκτελέσουν οι ανωτέρω αφορά την 
παραγωγική λειτουργία του Κ.Ε.Π. 

Δ. Το ύψος της αμοιβής ορίζεται σε χίλια (1.000,00) 
ευρώ μηνιαίως για κάθε ανάδοχο συμπεριλαμβανομένων 
των τυχόν κρατήσεων και τυχόν Φ.Π.Α. 

Ε. Ο Προϊστάμενος του Κ.Ε.Π. θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. 

Για την καταβολή της αμοιβής απαιτείται βεβαίωση 
του Προϊσταμένου, για την πληρότητα και την αρτιό¬ 
τητα του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Τροπαίων. 

Ζ. Η διάρκεια της σύμβασης θα είναι για δέκα πέ¬ 
ντε (15) μήνες. Ανανέωση ή παράταση των συμβάσεων 
μίσθωσης έργου απαγορεύεται και είναι αυτοδικαίως 
άκυρη πέραν των δέκα πέντε (15) μηνών. Το δεκαπεντά- 
μηνο αρχίζει να μετρά από την ημέρα υπογραφής της 

σύμβασης σε συνάρτηση με την ημερομηνία αρχής του 
προαναφερόμενου έργου από τον ανάδοχο. Η σύμβαση 
θα λήγει αυτοδικαίως από τη χρονική στιγμή που θα 
στελεχωθεί το Κ.Ε.Π. με μόνιμο προσωπικό. 

Η. Οι ανάδοχοι δεν δικαιούνται Δώρο Χριστουγέννων 
και Πάσχα καθώς και άδεια και επίδομα άδειας ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Με τις υπογραφείσες συμβάσεις μπορούν να κα- 
θορισθούν και τυχόν αναγκαίοι όροι και κάθε λεπτο¬ 
μέρεια σχετικά με τα δικαιώματα και τις υποχρεώσεις 
του αναδόχου. 

Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα 
απόφαση απαγορεύεται. 

I. Σε περίπτωση αποχώρησης, παραίτησης, διακοπής 
κλπ της σύμβασης μίσθωσης έργου με πρωτοβουλία 
του αναδόχου δεν θα συνάπτεται νέα σύμβαση σε συ¬ 
νέχεια της προηγούμενης που διακόπηκε χωρίς την 
προηγούμενη έγκριση της ΟΔΕ/ΚΕΠ/ΥΠΕΣΔΔΑ η οποία 
θα πρέπει να έχει ενημερωθεί από την αρμόδια υπη¬ 
ρεσία του ΟΤΑ. 

ΙΑ. Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλλή¬ 
λων και δεν μπορεί να εκτελεστεί από τους υπαλλή¬ 
λους του Δήμου Τροπαίων λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς (ν.3013/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Μαίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 7407 (8) 

Καθορισμός αριθμού ατόμων που θα απασχοληθούν με 
σύμβαση μίσθωσης έργου από το Δήμο Τρικολώνων 
Ν. Αρκαδίας για τη λειτουργία του Κέντρου Εξυπη¬ 
ρέτησης Πολιτών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Το ν.2503/1997 (ΦΕΚ 107/τ.Α730.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις, όπως 
τροποποιήθηκε και συμπληρώθηκε μεταγενέστερα». 

2. Τις διατάξεις (α) του άρθρου 6 του ν.2527/97 «Τρο¬ 
ποποίηση κα συμπλήρωση διατάξεων του ν.2190/1994 
και άλλες διατάξεις» (ΦΕΚ 206/Α/8.10.1997), (β) του άρ¬ 
θρου 21 του ν.2190/94, (γ) των άρθρων 681 κ.επειτ.του 
Αστικού Κώδικα. 

3. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠ.ΕΣ.Δ.Δ.Α. σύμφωνα με το οποίο: α) οι συμβάσεις θα 
λήγουν αυτοδικαίως με το διορισμό των μονίμων υπαλ¬ 
λήλων των ΚΕΠ, ανεξαρτήτως της διάρκειας ισχύος της 
σύμβασης και β) η αποζημίωση από 1.2.2005 για όσους 
αναδόχους (συμβασιούχους) των ΚΕΠ έχουν συμπληρώ¬ 
σει 24 μήνες ορίζεται σε δώδεκα χιλιάδες (12.000,00) 
ευρώ ετησίως. 


4. Το υπ’ αριθμ. 23601/10.5.2006 έγγραφο του ΥΠ.ΕΣ. 
Δ.Δ.Α. με το οποίο απεστάλησαν πίνακες κατανομής 
συμβάσεων μίσθωσης έργου στους ΟΤΑ Α’ Βαθμού 
της Περιφέρειας Πελοποννήσου, για χρονικό διάστημα 
δέκα πέντε (15) μηνών για τη λειτουργία των Κέντρων 
Εξυπηρέτησης των Πολιτών των οποίων οι συμβάσεις 
μίσθωσης έργου λήγουν την περίοδο έως τον Αύγου¬ 
στο 2006. 

5. Τις διατάξεις του άρθρου 31 παρ. 11 και 12 του 
ν.3013/2002. 

6. Τις διατάξεις του άρθρου 15 παρ. 1 του ν.3260/2004 
(ΦΕΚ 151/Α/6.8.2004). 

7. Το ΔΙΠΠ.ΦΕΠ. υπ’ αριθμ. 1/14004/9.8.2002 έγγραφο 
του Υπουργείου Εσωτερικών Δημόσιας Διοίκησης και 
Αποκέντρωσης που αφορά τη συνολική αμοιβή του κάθε 
αναδόχου για όλο το διάστημα της σύμβασης, ανεξαρ¬ 
τήτως κατηγορίας ΠΕ, ΤΕ ή ΔΕ. 

8. Το γεγονός ότι από τις διατάξεις της απόφασης 
αυτής προκαλείται συνολική δαπάνη 15.000,00 ευρώ συ¬ 
μπεριλαμβανομένων τυχόν κρατήσεων και τυχόν Φ.Π.Α., 
η οποία εξασφαλίζεται με επιχορήγηση από τον Κρατικό 
Προϋπολογισμό μέσω του ΥΠ.ΕΣ.Δ.Δ.Α. 

9. Το γεγονός ότι το έργο που θα παρέχεται από το εν 
λόγω προσωπικό δεν ανάγεται στον κύκλο των συνήθων 
καθηκόντων των υπαλλήλων του Δήμου Τρικολώνων. 

10. Τις υπηρεσιακές ανάγκες του Δήμου Τρικολώνων 
όπως αυτές διαμορφώθηκαν μετά τη δημοσίευση του 
Ν.3013/2002 με τον οποίο συστάθηκαν τα Κέντρα Εξυ¬ 
πηρέτησης Πολιτών των ΟΤΑ Α' και Β' Βαθμού, απο¬ 
φασίζουμε: 

Α. ΚΑΘΟΡΙΖΟΥΜΕ τον αριθμό των ατόμων που θα 
απασχοληθούν στο Κ.Ε.Π. του Δήμου Τρικολώνων σε ένα 
(1) κατηγορίας Δευτεροβάθμιας Εκπαίδευσης (ΔΕ). 

Β. Το φυσικό πρόσωπο στο οποίο θα ανατεθεί το 
έργο πρέπει να έχει: 

α) Τίτλο σπουδών της ημεδαπής ή ισότιμο σχολών της 
αλλοδαπής όλων των κλάδων και ειδικοτήτων. 

β) Άριστη γνώση χειρισμού Η/Υ η οποία θα υποδεικνύ¬ 
εται με την υποβολή υπεύθυνης δήλωσης. 

Γ. Το έργο που θα εκτελέσει ο ανωτέρω αφορά την 
παραγωγική λειτουργία του Κ.Ε.Π. 

Δ. Το ύψος της αμοιβής ορίζεται σε χίλια (1.000,00) 
ευρώ μηνιαίως συμπεριλαμβανομένων των τυχόν κρα¬ 
τήσεων και τυχόν Φ.Π.Α. 

Ε. Ο Προϊστάμενος του Κ.Ε.Π. θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. 

Για την καταβολή της αμοιβής απαιτείται βεβαίωση 
του Προϊσταμένου, για την πληρότητα και την αρτιό¬ 
τητα του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Τρικολώνων. 

Ζ. Η διάρκεια της σύμβασης θα είναι για δέκα πέντε 
(15) μήνες. Ανανέωση ή παράταση της σύμβασης μίσθω¬ 
σης έργου απαγορεύεται και είναι αυτοδικαίως άκυρη 
πέραν των δέκα πέντε (15) μηνών. Το δεκαπεντάμηνο 
αρχίζει να μετρά από την ημέρα υπογραφής της σύμ¬ 
βασης σε συνάρτηση με την ημερομηνία αρχής του 
προαναφερόμενου έργου από τον ανάδοχο. Η σύμβαση 
θα λήγει αυτοδικαίως από τη χρονική στιγμή που θα 
στελεχωθεί το Κ.Ε.Π. με μόνιμο προσωπικό. 

Η. Ο ανάδοχος δεν δικαιούνται Δώρο Χριστουγέννων 
και Πάσχα καθώς και άδεια και επίδομα άδειας ενώ δεν 
υφίσταται υποχρέωση του εργοδότη για ασφάλιση του 

αναδόχου σε φορέα κύριας η επικουρικής ασφάλισης. 

Θ. Με την υπογραφείσα σύμβαση μπορούν να καθο- 
ρισθούν και τυχόν αναγκαίοι όροι και κάθε λεπτομέ¬ 
ρεια σχετικά με τα δικαιώματα και τις υποχρεώσεις 
του αναδόχου. 

Απασχόληση του αναδόχου σε έργα ή εργασίες άσχε¬ 
τες με αυτές που περιγράφονται στην παρούσα από¬ 
φαση απαγορεύεται. 

I. Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του αναδόχου δεν θα συνάπτεται νέα σύμβαση σε συ¬ 
νέχεια της προηγούμενης που διακόπηκε χωρίς την 
προηγούμενη έγκριση της ΟΔΕ/ΚΕΠ/ΥΠΕΣΔΔΑ η οποία 
θα πρέπει να έχει ενημερωθεί από την αρμόδια υπη¬ 
ρεσία του ΟΤΑ. 

ΙΑ. Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλλή¬ 
λων και δεν μπορεί να εκτελεστεί από τους υπαλλή¬ 
λους του Δήμου Τρικολώνων λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς (ν.3013/2002). 

Τρίπολη, 24 Μάΐου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 1471 (9) 

Καθορισμός αποδέκτης τελικής διάθεσης λυμάτων της 
μονάδας φορητής αφαλάτωσης του Δήμου Ποσει- 
δωνίας στο Δ.Δ. Βάρης Σύρου. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1) Τον α.ν. 2520/1940 «Περί Υγειονομικών Διατάξεων». 

2) Τον ν.3200/1955 «Περί διοικητικής αποκεντρώσεως 
και όπως τροποποιήθηκε με το ν.δ.532/1970». 

3) Το π.δ. 30/1996 «Κώδικας Νομαρχιακής Αυτοδιοίκη¬ 
σης» (ΦΕΚ Α' 21/2.2.1996) άρθρο μόνο. 

4) Τον Οργανισμό Εσωτερικής Οργάνωσης και λει¬ 
τουργίας της Ν.Α.Κυκλάδων. 

5) Την απόφαση υπ’ αριθμ. 23/11.1.2005 του Νομάρχη 
Κυκλάδων «Μεταβίβαση στον Αντινομάρχη Λαζ. Ν. Θεό¬ 
φιλο της εξουσίας υπογραφής «ΜΕ ΕΝΤΟΛΗ ΝΟΜΑΡΧΗ» 
των θεμάτων αρμοδιότητας της Διεύθυνσης Υγείας - 
Πρόνοιας Ν. Α. Κυκλάδων». 

6 ) Την υπ’ αριθμ. Ε1 β/221/65 Υγειονομική Διάταξη «Περί 
διάθεσης λυμάτων και βιομηχανικών αποβλήτων καθώς 
και τις τροποποιήσεις αυτής». 

7) Τη μελέτη διάθεσης αποβλήτων της υπό εγκατά¬ 
σταση φορητών μονάδων αφαλάτωσης του Δήμου Πο- 
σειδωνίας στη θέση «Κατεργάκη» του Δ.Δ Βάρης. 

8 ) Το από 10.4.2006 πρακτικό της επιτροπής της υπ’ 
αριθμ. 1613/3.4.2006 απόφασης Νομάρχη Κυκλάδων, απο¬ 
φασίζουμε: 

Καθορίζεται σαν αποδέκτης των αποβλήτων του ερ¬ 
γοστασίου αφαλάτωσης του Δήμου Ποσειδωνίας ή θα¬ 
λάσσια περιοχή στον όρμο «Κατεργάκη» του Δ.Δ.Βάρης. 
Η τάξη χρήσης της παραπάνω περιοχής ορίζεται στο 
άρθρο 4 παρ. 2.1 της ( 6 ) σχετικής Υγειονομικής Διάταξης 
«Υδατα δί αλιείαν εδωδίμων οστρακόδερμων και πάσαν 
ετέρα χρήση». 

Τα χαρακτηριστικά των επεξεργασμένων υγρών απο¬ 
βλήτων στο σημείο εκβολής πρέπει να είναι τα εξής: 

α) Άνευ ετέρων επιπλεόντων ή καθιζανόντων στερεών, 
ελαίων, ή εναποθέσεως ιλύος προερχομένων εκ λυμά¬ 
των ή βιομηχανικών αποβλήτων, 
β) Διαλελυμένο οξυγόνο τουλάχιστον δ.Οπιρ/Ι. 
γ) Άνευ τοξικών ή επιβλαβών εν γένει, ελαιωδών, κε- 
χρωσμένων ή άλλων αποβλήτων δυναμένων μεμονω¬ 
μένα ή σε συνδυασμό να καταστήσουν τα ύδατα αυτά 
ακατάλληλα για τις προβλεπόμενες χρήσεις. 

δ) Άνευ λυμάτων μη υποστάντων αποτελεσματική 
χλωρίωση. 

ε) Μέση τιμή του πιθανότατου αριθμού κολοβακτη- 
ριοειδών επί εκάστης αντιπροσωπευτικής σειράς δειγ¬ 
μάτων στην περιοχή αλιείας, μικρότερη των 70 ανά 
100 ιώΙ. 

στ) ΡΗ = 6,5 - 8,5 
ζ) Ακρυλαμίδιο έως 0,10 μς/Ι 
η) Αντιμόνιο έως 5,0 μς/Ι 
θ) Αρσενικό έως 10 μς/Ι 
ι) Βενζόλιο έως 1,0 μς/Ι 
ια) Βενζο-α-πυρένιο έως 0,010 μς/Ι 
ιβ) Βόριο έως 1,0 μς/Ι 
ιγ) Βρωμικά έως 10 μς/Ι 
ιδ) Κάδμιο έως 5 μς/Ι 
ιε) Χρώμιο έως 50 μς/Ι 
ιστ) Χαλκός έως 2,0 019/1 
ιζ) Κυανιούχα έως 50 μς/Ι 
ιη) 1,2 - διχλωαιθάνιο έως 3,0 μς/Ι 
ιθ) Επιχλωρυδρίνη έως 0,10 μς/Ι 
κ) Φθοριούχα έως 1,5 πιρ/Ι 
κα) Μόλυβδος έως 10 μς/Ι 
κβ) Υδράργυρος έως 1,0 μς/Ι 
κγ) Νικέλιο έως 20 μς/Ι 
κδ) Νιτρικά έως 20 μς/Ι 
κε) Νιτρώδη 0,50 μρ/Ι 
κστ) Παρασιτοκτόνο έως 0,10 μς/Ι 
κζ) Σύνολο παρασιτοκτόνων έως 0,50 μς/Ι 
κη) Πολυκυκλικοί αρωματικοί υδρογονάθρακες έως 
0,10 μς/Ι 

κθ) Σελήνιο έως 10 μ 9 /Ι 

λ) Τετραχλωροαιθένιο και Τριχωραιθένιο έως 10 μς/Ι 
λα) ολικά τριαλογονομεθάνια έως 100 μρ/Ι 
λβ) Βινυλοχλωρίδιο έως 0,50 μς/Ι 
λγ) Αργίλιο έως 200 μς/Ι 
λδ) Αμμώνιο έως 0,50 πιρ/Ι 
λε) Χλωριούχα έως 250 πις/Ι 
λστ) Σίδηρος 200 μς/Ι 
λζ) Μαγγάνιο έως 50 μς/Ι 
λη) Νάτριο έως 200 μς/Ι 
λθ) Τρίτιο έως 100 άθαρυβΓθΙ/Ι 
Οι Υπηρεσίες που αναλαμβάνουν τον έλεγχο των 
εγκαταστάσεων είναι το Τμήμα Υγείας της Διεύθυν¬ 
σης Υγείας Πρόνοιας Ν. Α. Κυκλάδων και η ΤΥΔΚ Κυ¬ 
κλάδων. 

Ο Δήμος Ποσειδωνίας οφείλει να επιτρέπει την είσο¬ 
δο των εκπροσώπων των αρμόδιων υπηρεσιών για τον 
έλεγχο αποδόσεως των εγκαταστάσεων και να διευ¬ 
κολύνει κατά το δυνατό το έργο τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 13 Απριλίου 2006 

Ο Νομάρχης κ.α.α. 

Ο Αντινομάρχης 
ΛΑΖ. Ν. ΘΕΟΦΙΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

